# Francesca Roig Galceran

Francesca Roig Galceran (Vilanova i la Geltrú, 10 de maig de 1952) és historiadora, etnomusicòloga, músic i promotora teatral. Titulada en idiomes per l'Institut Britànic i Francès i per l'Escola Oficial d'Idiomes de Barcelona. Cursà estudis de música al Conservatori Musical de Barcelona i a l'Aula de Música Tradicional de la Generalitat de Catalunya.
Fou la primera dona a Catalunya que es dedicà a tocar la gralla i coautora amb Jaume Arnella del primer mètode per aprendre a tocar aquest instrument, Mètode de gralla (1981). Ha fet treballs de recerca històrica i musicològica sobre Els Pastorets i La Passió. Ha participat com a instrumentista en grups de música tradicional i popular de Vilanova i la Geltrú i és membre dels Ministrers de Vila Nova des de la seva fundació el 1984.
Vinculada al grup de teatre l'Escotilló, des dels seus orígens el 1968, com a actriu i directora escènica, per la qual ha aconseguit diversos guardons en ambdós camps. Va interpretar, entre d'altres, un dels papers de l'obra Perduts a Yonkers estrenada al Círcol Catòlic de Vilanova i la Geltrú el 1995. Ha intervingut amb petits papers en sèries de televisió com Estació d'enllaç, Nissaga de poder, El cor de la ciutat i Porca misèria, així com en la pel·lícula Coronel Macià.

## Obres

* Mètode de Gralla. Coautora amb Jaume Arnella París. Vilanova i la Geltrú: El Palmerar, 1981. Reedició Barcelona: DINSIC, 1991
* Versets: música entre silencis. Coautora amb Xavier Orriols i Sendra. Barcelona: DINSIC, 2007
* Concòrdia per a la construcció d'una cobla municipal al segle xviii. Vilanova i la Geltrú: El Cep i la Nansa, 2011
* Música de Ministrers.Coautora amb Xavier Orriols i Sendra. Barcelona: DINSIC, Generalitat de Catalunya, Departament de Cultura, Direcció General de Cultura Popular i Tradicional Catalana, 2014
* Entre el seny i la rauxa: campanars i campanes al Pallars Sobirà. Coautora amb Delfí Dalmau i Xavier Orriols i Sendra. Juneda: Fonoll, 2014
* Cent anys de Neus de blancs relleus: els inicis de la festa. Coautora amb Xavier Orriols i Sendra. Vilanova i la Geltrú: El Cep i la Nansa, 2019
* Els Pastorets a Vilanova i la Geltrú: Més de dos segles d'història (1814-2021). Coautora amb Xavier López. Barcelona: Editorial Efadós, 2021

## Referències

* 1 2 3 4 Puig Rovira, Francesc X. Diccionari biogràfic de Vilanova i la Geltrú : dones i homes que han fet història. Vilanova i la Geltrú: Ajuntament de Vilanova i la Geltrú, 2003, p. 285. ISBN 84-85960-83-1.
* 1 2 3 Altadill, Miquel; Giner. Dones de Vilanova. Vilanova i la Geltrú: L'autor, 2011, p. 127-128.
* ↑ «El grup de teatre l'Escotilló, premi Arlequí al grup amateur» (en catala). Eix diari, 14-07-2016. [Consulta: 10 gener 2022].
* ↑ «Venim de lluny. Veus de la cultura popular». Departament de Cultura. Generalitat de Catalunya, 30-11-2021. [Consulta: 10 gener 2022].
* ↑ «Catàleg biblioteques Diputació Barcelona. Francesca Roig i Galceran». Diputació de Barcelona, 10-01-2022. [Consulta: 10 gener 2022].
* ↑ «Base de dades Universitat Autònoma de Barcelona». Universitat Autònoma de Barcelona, 06-02-2023. [Consulta: 6 febrer 2023].
* ↑ «Xavier Orriols i Francesca Roig recullen en un llibre els orígens inèdits de la Festa Major de Vilanova i la Geltrú». Eix diari, 25-07-2019. [Consulta: 10 gener 2022].
* ↑ «Un llibre repassa els dos segles d'història dels Pastorets a Vilanova i la Geltrú». Eix diari, 02-12-2021. [Consulta: 10 gener 2022].
* ↑ «L'exalcalde Sixte Moral i els actors Sergi López i Dafnis Balduz tornen als Pastorets de Vilanova per un dia». Eix diari, 13-12-2021. [Consulta: 10 gener 2022].

## Enllaços externs

* Entrevista a Francesca Roig Galceran Venim de lluny: veus de la cultura popular. Departament de Cultura. Generalitat de Catalunya. Desembre 2021